pythainlp/thai_wikipedia_clean_20230101 huggingface dataset:
ภายในระยะเวลา 40-50 ปีของปลายศตวรรษที่ 13 ถึงต้นศตวรรษที่ 12 ก่อนคริสตกาล เมืองสำคัญเกือบทุกแห่งทางตะวันออกของทะเลเมดิเตอร์เรเนียนถูกทำลาย และหลายเมืองก็ไม่มีผู้กลับไปอาศัยอยู่อีกเลย
หลังการล่มสลาย ภูมิภาคอีเจียนเข้าสู่ยุคมืด ซึ่งเป็นยุคที่เทคโนโลยีและการรู้หนังสือขาดหาย ผู้คนอยู่อย่างกระจัดกระจาย, ชาวฮิตไทต์ก่อตั้งรัฐไซโร-ฮิตไทต์ ซึ่งเป็นรัฐย่อยที่ประกอบด้วยชนหลายกลุ่มในลิแวนต์และซิลีเชีย ในขณะที่อียิปต์เข้าสู่ช่วงกลางที่สาม ซึ่งเป็นช่วงที่อียิปต์แตกออกเป็นดินแดนน้อยใหญ่รอบ ๆ แม่น้ำไนล์
นักประวัติศาสตร์เสนอหลายสาเหตุของการล่มสลายปลายยุคสัมฤทธิ์ เช่น ปัญหาด้านภูมิอากาศจากภูเขาไฟระเบิด, ภัยแล้ง, ความล้มเหลวทางสังคม การเมืองและเศรษฐกิจ รวมถึงการถูกรุกรานจากชาวทะเลและการพัฒนาเหล็กเป็นเครื่องมือเครื่องใช้แทนสัมฤทธิ์ เป็นต้น
อีซาเซียว กาเยคา
มีเชล บาเชเล
เจงกิซ อึนแดร์
เจงกิซ อึนแดร์ (; เกิด 14 กรกฎาคม ค.ศ. 1997) เป็นนักฟุตบอลชาวตุรกี ปัจจุบันเล่นในตำแหน่งปีกขวาให้กับเลสเตอร์ซิตี ผ่านการยืมจากโรมา และทีมชาติตุรกี
เริ่มต้นการค้าแข้ง.
อึนแดร์เริ่มต้นอาชีพของเขาที่อัลทือนอร์ดู และได้ทำการย้ายมาที่บาชักเชฮีร์ในภายหลัง ในฤดูกาลที่เขาเล่นให้กับบาชักเชฮีร์นั้น อึนแดร์ได้รับการยอมรับว่าเป็น 1 ในผู้เล่นยอดเยี่ยมของลีก โดยเขาทำได้ 7 ประตู ใน 32 เกม ที่เขาลงเล่นในฤดูกาลแรกของเขาในซือเปร์ลีก
เมื่อวันที่ 14 กรกฎาคม ค.ศ. 2017 เขาได้เข้าร่วมกับโรมาด้วยค่าตัว 13.4 ล้านยูโร เขาได้ทำประตูแรกของเขากับโรมาในนัดที่ชนะเฮลแลสเวโรนา 1-0 ในเซเรียอาเมื่อวันที่ 4 กุมภาพันธ์ ค.ศ. 2018 ในเดือนเดียวกัน การเปิดตัวของเขาในการแข่งขันยูฟ่าแชมเปียนส์ลีก เขาสามารถทำประตูได้ในนัดที่เปิดบ้านพ่าย 1-2 ต่อชัคตาร์โดเนตสค์ในเลกแรกของรอบแพ้คัดออก รอบแรก ทำให้เขากลายเป็นนักเตะที่อายุน้อยที่สุดชาวตุรกีที่สามารถทำประตูได้ในการแข่งขันยูฟ่าแชมเปียนส์ลีก
อึนแดร์เป็นตัวแทนในรุ่นอายุไม่เกิน 18 ปี และ 19 ปี ของทีมชาติตุรกี ต่อมาเขาได้ถูกเรียกตัวไปยังรุ่นอายุไม่เกิน 21 ปี
ในเดือนพฤศจิกายน ค.ศ. 2016 เขาถูกเรียกตัวเข้าสู่ทีมชาติตุรกีในการแข่งขันที่พบกับทีมชาติคอซอวอ เขาสามารถยิงประตูแรกของเขากับทีมชาติได้ในการถูกเรียกตัวครั้งที่สอง ในการแข่งขันเกมกระชับมิตรที่มีชัยเหนือทีมชาติมอลโดวาในเดือนมีนาคม ค.ศ. 2017
เบอร์นาโด เบลโล
หอดูดาวลาซียา
Ryo Tomioka
การ์โลส อัลเบร์โต โรดรีเกซ
กุสตาโว เวรา
ควน โคเซ ลันดาเอตา
คิลเบร์โต กอนซาเลซ
เคซุส โรคัส
ดาบิด กรีมัน
เบตูลิโอ กอนซาเลส
ฟรานซิสโก โมเรโน
มาร์เซลิโน โบลิวาร์
อีดี้ โมยา
GDH
ฟอร์ทอัมสเตอร์ดัม
ปัทมวรรณ เค้ามูลคดี
คาซอส
คาซอส , หรือ Casos) เป็นเกาะในประเทศกรีซและยังเป็นเทศบาลในหมู่เกาะโดเดคะนีส เป็นเกาะที่อยู่ทางใต้สุดของทะเลอีเจียน จากข้อมูลปี ค.ศ. 2011 คาซอสมีประชากร 1084 คน เกาะในภาษาอิตาลีเป็นที่รู้จักในชื่อ "กาโซ" (Caso)
Kasos
เจ้าชายชาลส์แห่งเดนมาร์ก
เจ้าชายชาลส์แห่งเดนมาร์ก  ประสูติเมื่อวันที่ 26 ตุลาคม 2223 ณ โคเปนเฮเกน เดนมาร์ก ทรงเป็นพระราชโอรสพระองค์ที่ 3 ใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก พระองค์ทรงทุกข์ทรมานจากการได้ยิน เนื่องจากระบบประสาททางการได้ยินของพระองค์นั้นแย่มาแต่กำเนิด พระองค์ไม่เสกสมรส
เนืท่องจากพระองค์ไม่ทรงเสกมรส ความสนพระทัยของพระองค์นั้นจึงได้รับความใส่พระทัยมาก พระองค์ทรงโปรดการเลี้ยงม้า ต่อมา พระเจ้าเฟรเดอริกที่ 4 แห่งเดนมาร์ก พระเชษฐา ได้พระราชทานที่ดินจำนวน 5 ไร่เพื่อสร้างปราสาทและคอกม้าให้เจ้าชายชาลส์แห่งเดนมาร์ก พระอนุชา ต่อมา เจ้าชายชาลส์แห่งเดนมาร์ก สิ้นพระชนม์จากการทุกข์ทนด้วยพระอาการป่วยเมื่อวันที่ 8 มิถุนายน 2272 สิริพระชันษา 48 ปี
เจ้าชายฟากห์รุดดินแห่งอียิปต์
เจ้าชายฟากห์รุดดินแห่งอียิปต์  ประสูติเมื่อวันที่ 25 สิงหาคม พ.ศ. 2530 ณ ราบัต ประเทศโมร็อกโก เป็นพระราชโอรสพระองค์สุดท้องใน พระเจ้าฟูอัดที่ 2 แห่งอียิปต์ และ ดอมีนิก-ฟร็องซ์ โลบ ปีการ์ โดยทรงอยู่ในลำดับที่ 3 ในการอ้างสิทธิราชบัลลังก์แห่งอียิปต์ ทรงเป็นพระอนุชาใน เจ้าชายมูฮัมหมัด อาลี เจ้าชายแห่งซาอิด
พรรคพลังปวงชนไทย (, ชื่อย่อ: พลท. ชื่อย่อภาษาอังกฤษ: PLPT) เป็นพรรคการเมืองไทยที่ก่อตั้งขึ้นในปี พ.ศ. 2561 และมีสมาชิกได้รับเลือกตั้งเป็นสมาชิกสภาผู้แทนราษฎร จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
พรรคพลังปวงชนไทย ถูกกล่าวถึงทางสื่อมวลชนว่าเป็นพรรคสาขาของพรรคเพื่อไทย เนื่องจากคณะผู้ก่อตั้ง หัวหน้าพรรค และที่ปรึกษา มีความสนิทสนมกับ ทักษิณ ชินวัตร และพรรคเพื่อไทย
พรรคพลังปวงชนไทย ได้ยื่นจดจองชื่อพรรคต่อ กกต. เมื่อวันจันทร์ที่ 5 มีนาคม พ.ศ. 2561 จากนั้นทางพรรคได้จัดการประชุมวิสามัญใหญ่เพื่อเลือก หัวหน้าพรรค เลขาธิการพรรค และคณะกรรมการบริหารพรรค ซึ่งที่ประชุมมีมติเลือกนาย นิคม บุญวิเศษ เป็นหัวหน้าพรรค และนาย จรินทร์ เฮียงกุล เลขาธิการพรรค นายพันธุ์ศักดิ์ ซาบุ นายทะเบียนสมาชิกพรรค ดร.ชนัญชิดา กั้ววิจารย์ เหรัญญิกพรรค ได้ทำการยื่นจดทะเบียนจัดตั้งพรรคต่อ กกต. เมื่อวันที่ 7 กรกฎาคม พ.ศ. 2561
ต่อมาในการประชุมคณะกรรมการเลือกตั้ง ครั้งที่ 55/2561 (19) เมื่อวันจันทร์ที่ 22 ตุลาคม พ.ศ. 2561 ที่ประชุมมีมติให้รับจดทะเบียนจัดตั้งพรรคพลังปวงชนไทยไว้ในทะเบียนพรรคการเมือง เลขที่ 15/2561 ตั้งแต่วันจันทร์ที่ 29 ตุลาคม พ.ศ. 2561 และได้มีการประกาศลงราชกิจจานุเบกษา เมื่อวันที่ 13 ธันวาคม พ.ศ. 2561 และมี โชคสมาน สีลาวงษ์ อดีตรัฐมนตรีช่วยว่าการกระทรวงคมนาคม เป็นประธานยุทธศาสตร์พรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคพลังปวงชนไทยส่งผู้สมัครในระบบแบ่งเขตทั้งหมด 273 เขต และระบบบัญชีรายชื่อ 62 คน ไม่ได้รับการเลือกตั้งในระบบแบ่งเขตแม้แต่ที่นั่งเดียว แต่สามารถรวบรวมคะแนนเสียงจนสามารถได้รับจัดสรร สส. ในระบบบัญชีรายชื่อ จำนวน 1 ที่นั่ง คือ นายนิคม บุญวิเศษ หัวหน้าพรรค
หลังการจัดตั้งรัฐบาลของพรรคพลังประชารัฐ และสนับสนุนพลเอก ประยุทธ์ จันทร์โอชา เป็นนายกรัฐมนตรี พรรคพลังปวงชนไทย ได้เข้าร่วมกับพรรคฝ่ายค้าน ซึ่งนำโดยพรรคเพื่อไทย
ทางหลวงแผ่นดินหมายเลข 370
เดอะแร็ปเปอร์ ซีซันที่ 2
เดอะแร็ปเปอร์ ซีซันที่ 2 เป็นรายการประกวดร้องเพลงแนวแร็ปและฮิปฮอปในฤดูกาลที่ 2 ของเดอะแร็ปเปอร์ ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) และบริษัท โต๊ะกลมโทรทัศน์ จำกัด ออกอากาศทุกวันจันทร์ เวลา 21:15 น. ทางช่องเวิร์คพอยท์ เริ่มออกอากาศเมื่อวันที่ 11 กุมภาพันธ์ พ.ศ. 2562
Episode 1 (11 กุมภาพันธ์ พ.ศ. 2562).
สัปดาห์ที่ 1 ออกอากาศเมื่อวันที่ 11 กุมภาพันธ์ พ.ศ. 2562
Episode 2 (18 กุมภาพันธ์ พ.ศ. 2562).
สัปดาห์ที่ 2 ออกอากาศเมื่อวันที่ 18 กุมภาพันธ์ พ.ศ. 2562
Episode 3 (25 กุมภาพันธ์ พ.ศ. 2562).
สัปดาห์ที่ 3 ออกอากาศเมื่อวันที่ 25 กุมภาพันธ์ พ.ศ. 2562
Episode 4 (4 มีนาคม พ.ศ. 2562).
สัปดาห์ที่ 4 ออกอากาศเมื่อวันที่ 4 มีนาคม พ.ศ. 2562
Episode 5 (11 มีนาคม พ.ศ. 2562).
สัปดาห์ที่ 5 ออกอากาศเมื่อวันที่ 11 มีนาคม พ.ศ. 2562
Episode 6 (18 มีนาคม พ.ศ. 2562).
สัปดาห์ที่ 6 ออกอากาศเมื่อวันที่ 18 มีนาคม พ.ศ. 2562
ฟักกลิ้งฮีโร่ : โอ๊ค OAKER, มาร์ค NewBlood, กัน charlie.g, แชมป์ MAIYARAP, ไอซ์ LILICE, มิกซ์ BORAX, Christopher, โอม SARAN, เพิ่ม Perm.YARB, เปเล่ หัวปลาวาฬ
UrboyTJ : เดฟ JOHNNY DEF, ปรัช PRATYAMIC, J JAZZSPER, FRANKIE, มิน ชาง THISISMC, ฟิต มิตร ด้าม, Ben Bizzy, ปอม POMPADOUR
TWOPEE : เนม NAME MT, MIUMIU, เอิทธ์ RAMASUON, ไอซ์ ICESPAZZ, มินนี่ MILLI, DAWUT, กร AUTTA, ฟีฟ่า P$J, แชมป์ 8BOTBOYZ, ดิส NEVERSOLE, เฟิร์ส Estee
ปู่จ๋าน : กรณ์ K.KRON, โก๊ะ VANGOE, ตู่ WANGPHA, สปาย ZPY, สกาย Amazing, อือ PandaBoyz, เบลล์ SUNTHII, POSS
Episode 7 (25 มีนาคม พ.ศ. 2562).
สัปดาห์ที่ 7 ออกอากาศเมื่อวันที่ 25 มีนาคม พ.ศ. 2562
โจทย์ที่โค้ช UrboyTJ ให้ คือ ถ้าย้อนเวลากลับไปได้
Episode 8 (1 เมษายน พ.ศ. 2562).
สัปดาห์ที่ 8 ออกอากาศเมื่อวันที่ 1 เมษายน พ.ศ. 2562
โจทย์ที่โค้ชปู่จ๋านให้ คือ 8 บาร์นินทาโค้ช
Episode 9 (8 เมษายน พ.ศ. 2561).
สัปดาห์ที่ 9 ออกอากาศเมื่อวันที่ 8 เมษายน พ.ศ. 2561
โจทย์ที่โค้ช TWOPEE ให้ คือ มหาสงกรานต์
Episode 10 (15 เมษายน พ.ศ. 2562).
สัปดาห์ที่ 10 ออกอากาศเมื่อวันที่ 15 เมษายน พ.ศ. 2562
โจทย์ที่โค้ชฟักกลิ้งฮีโร่ให้ คือ ถ้ารวยจะทำอะไร
รายชื่อสมาชิกที่ผ่านเข้ารอบ.
ฟักกลิ้งฮีโร่ : มินนี่ MILLI, เพิ่ม Perm.YARB, ไอซ์ LILICE, กัน charlie.g, โอม SARAN, โอ๊ค OAKER
UrboyTJ : แชมป์ MAIYARAP, ฟิต มิตร ด้าม, ปรัช PRATYAMIC, ปอม POMPADUOR, J JAZZSPER, FRANKIE
TWOPEE : มิกซ์ BORAX, กร AUTTA, ไอซ์ ICESPAZZ, เฟิร์ส Estee, MIUMIU, เนม NAME MT
ปู่จ๋าน : เดฟ JOHNNY DEF, กรณ์ K.KRON, ตู่ WANGPHA, อือ PandaBoyz, POSS, โก๊ะ VANGOE
ในซีซันนี้มีการเปลี่ยนกติกาเล็กน้อย โดยผู้เข้าแข่งขันที่ถูกโค้ชเลือกมากที่สุดจะผ่านเข้าสู่รอบ Final Rhyme ทันที หากผู้เข้าแข่งขันมีจำนวนโค้ชที่เลือกมากที่สุดเท่ากัน เช่น 2-2-0-0 หรือ 1-1-1-1 ตามลำดับ ผู้เข้าแข่งขันที่ได้คะแนน 2 หรือ 1 จะต้องแข่งขันต่อในรอบ 8 บาร์เข้าชิง ซึ่งปรากฏว่าในซีซั่นนี้ไม่มีการแข่งขันในรอบ 8 บาร์เข้าชิงของสายใด ๆ เลย เนื่องจากในแต่ละสายมีผู้เข้าแข่งขันเพียงคนเดียวที่ถูกโค้ชเลือกมากที่สุด ทำให้ผ่านเข้าสู่รอบ Final Rhyme ทันที และมีกติกาพิเศษ คือ โปรดิวเซอร์ทั้งสองสามารถมอบหมวกทองเพื่อให้ผู้เข้าแข่งขันเข้ารอบ Final Rhyme เพิ่มได้ โดยโปรดิวเซอร์แต่ละคนจะมีหมวกทองคนละ 1 ใบ รวม 2 ใบ ทำให้ซีซั่นนี้จะมีผู้เข้าแข่งขันที่ผ่านเข้าสู่รอบ Final Rhyme ทั้งหมด 8 คน ซึ่งโปรดิวเซอร์ได้มอบหมวกทองให้แก่ผู้เข้าแข่งขันหลังการแข่งขันรอบ Play Off สิ้นสุดลง
Episode 11 (22 เมษายน พ.ศ. 2562).
สัปดาห์ที่ 11 ออกอากาศเมื่อวันที่ 22 เมษายน พ.ศ. 2562
ไม่มีการแข่งขันรอบ 8 บาร์เข้าชิงในสาย A เนื่องจาก J JAZZSPER ได้รับคะแนนโหวตจากโค้ชมากที่สุด ทำให้เข้าสู่รอบ Final Rhyme ทันที
Episode 12 (29 เมษายน พ.ศ. 2562).
สัปดาห์ที่ 12 ออกอากาศเมื่อวันที่ 29 เมษายน พ.ศ. 2562
ไม่มีการแข่งขันรอบ 8 บาร์เข้าชิงในสาย B เนื่องจากแชมป์ MAIYARAP ได้รับคะแนนโหวตจากโค้ชมากที่สุด ทำให้เข้าสู่รอบ Final Rhyme ทันที
Episode 13 (6 พฤษภาคม พ.ศ. 2562).
สัปดาห์ที่ 13 ออกอากาศเมื่อวันที่ 6 พฤษภาคม พ.ศ. 2562
ไม่มีการแข่งขันรอบ 8 บาร์เข้าชิงในสาย C เนื่องจากมินนี่ MILLI ได้รับคะแนนโหวตจากโค้ชมากที่สุด ทำให้เข้าสู่รอบ Final Rhyme ทันที
Episode 14 (13 พฤษภาคม พ.ศ. 2562).
สัปดาห์ที่ 14 ออกอากาศเมื่อวันที่ 13 พฤษภาคม พ.ศ. 2562
ไม่มีการแข่งขันรอบ 8 บาร์เข้าชิงในสาย D เนื่องจากโก๊ะ VANGOE ได้รับคะแนนโหวตจากโค้ชมากที่สุด ทำให้เข้าสู่รอบ Final Rhyme ทันที
Episode 15 (20 พฤษภาคม พ.ศ. 2562).
สัปดาห์ที่ 15 ออกอากาศเมื่อวันที่ 20 พฤษภาคม พ.ศ. 2562
การแข่งขันในสัปดาห์นี้เป็นของสาย E
ไม่มีการแข่งขันรอบ 8 บาร์เข้าชิงในสาย E เนื่องจากเนม NAME MT ได้รับคะแนนโหวตจากโค้ชมากที่สุด ทำให้เข้าสู่รอบ Final Rhyme ทันที
Episode 16 (27 พฤษภาคม พ.ศ. 2562).
สัปดาห์ที่ 16 ออกอากาศเมื่อวันที่ 27 พฤษภาคม พ.ศ. 2562
การแข่งขันในสัปดาห์นี้เป็นของสาย F
ไม่มีการแข่งขันรอบ 8 บาร์เข้าชิงในสาย F เนื่องจากโอม SARAN ได้รับคะแนนโหวตจากโค้ชมากที่สุด ทำให้เข้าสู่รอบ Final Rhyme ทันที
ปู่จ๋าน : โก๊ะ VANGOE
UrboyTJ : J JAZZSPER, แชมป์ MAIYARAP
TWOPEE : เนม NAME MT, กร AUTTA
ฟักกลิ้งฮีโร่ : มินนี่ MILLI, โอม SARAN, เพิ่ม Perm.YARB
Episode 17 (3 มิถุนายน พ.ศ. 2562).
สัปดาห์ที่ 17 ออกอากาศเมื่อวันที่ 3 มิถุนายน พ.ศ. 2562
สินีนาถ คงพุทธ
ในปี พ.ศ. 2562 ได้มีการฆ่าแขวนคออดีตครูเกษียณอายุเพื่อชิงรถกระบะมาประกอบคาร์บอมบ์ และสินีนาถเป็นหนึ่งในผู้ประสบเหตุระเบิดดังกล่าว ซึ่งทางฮิวแมนไรตส์วอตช์ระบุถึงการโจมตีที่เกิดขึ้นว่าเป็นอาชญากรรมสงคราม
สินีนาถ คงพุทธ (ชื่อเล่น: จอย) เกิดที่จังหวัดปัตตานี สำเร็จการศึกษาระดับมัธยมจากโรงเรียนสายบุรี (แจ้งประชาคาร) ที่อำเภอสายบุรี จังหวัดปัตตานี แล้วเรียนวิชาพยาบาลที่โรงพยาบาลสงขลานครินทร์ สังกัดคณะแพทยศาสตร์ มหาวิทยาลัยสงขลานครินทร์
เธอได้รับการบรรจุตามหลักสูตรข้าราชการตำรวจและบุคคล ที่บรรจุหรือโอนมาเป็นข้าราชการตำรวจชั้นสัญญาบัตร รุ่นที่ 35
ช่วงปี พ.ศ. 2556 เธอระบุว่าได้เริ่มงานกับสำนักงานตำรวจแห่งชาติ และในวันที่ 14 ตุลาคม พ.ศ. 2560 เธอได้รับคำสั่งให้ปฏิบัติหน้าที่ชุดเฉพาะกิจกองกำกับการตำรวจตระเวนชายแดนที่ 43 จังหวัดสงขลา
เหตุคาร์บอมบ์.
โดยในวันที่ 8 มกราคม พ.ศ. 2562 ได้เกิดการระเบิดขึ้นที่ฐานเฉพาะกิจ ตำรวจตระเวนชายแดนสงขลา ที่อำเภอเทพา ส่งผลให้ตำรวจได้รับบาดเจ็บ หนึ่งในนั้นมีสินีนาถรวมอยู่ด้วย
เธอถูกสะเก็ดระเบิดบริเวณหน้าอกซ้ายและเข้ารักษาตัวที่โรงพยาบาลยะลาสิริรักษ์ ซึ่งต่อมา ในวันที่ 9 มกราคม พลโท พรศักดิ์ พูลสวัสดิ์ แม่ทัพภาคที่ 4 พร้อมด้วยพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 ได้เดินทางเข้าเยี่ยม พร้อมมอบเงินช่วยเหลือเบื้องต้นเพื่อเป็นกำลังใจ รวมถึงได้รับกระเช้าดอกไม้และสิ่งของพระราชทานจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ส่วนพลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้แสดงความเสียใจกับเหตุการณ์ และชี้ว่าเป็นฝีมือของขบวนการบีอาร์เอ็น รวมทั้งย้ำว่าจะต้องดูแลผู้บาดเจ็บต่อไป
วันต่อมา เธอโพสต์ข้อความขอบคุณ และได้รับกำลังใจจากผู้ใช้อินเทอร์เน็ตเป็นจำนวนมาก
สินีนาถ คงพุทธ เป็นลูกสาวของดาบตำรวจ สถาพร คงพุทธ ผู้บังคับการหมู่ สถานีตำรวจภูธรสายบุรี จังหวัดปัตตานี และเธอมีน้องชายคือพัชรพล คงพุทธ โดยทั้งคู่เสียชีวิตจากความไม่สงบในชายแดนภาคใต้ของประเทศไทย เธอจึงเลือกทำหน้าที่ตำรวจแทนผู้เป็นบิดา
ยุทธนาวีช่องแคบสึชิมะ
เซนกิซ อุนเดอร์
อเลสซานโดร ฟลอเรนซี
ไฮน์ริค ฮาร์เรอร์
เอเอฟซีแชมเปียนส์ลีก 2018 นัดชิงชนะเลิศ
การแข่งขัน เอเอฟซีแชมเปียนส์ลีก 2018 นัดชิงชนะเลิศ เป็นการแข่งขันนัดชิงชนะเลิศของ เอเอฟซีแชมเปียนส์ลีก 2018, เป็นครั้งที่ 37 ของทัวร์นาเมนต์ฟุตบอลระดับสูงสุดของสโมสรในทวีปเอเชียจัดตั้งขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 16 ภายใต้ชื่อ เอเอฟซีแชมเปียนส์ลีก.
รอบชิงชนะเลิศจะถูกตัดสินกันในสองนัดรูปแบบเหย้าและเยือนระหว่างทีมจากญี่ปุ่น คาชิมะ แอนต์เลอส์ และทีมจากอิหร่าน เพร์สโพลีส. เลกแรกจะเป็นเจ้าบ้านโดยคาชิมะ แอนต์เลอส์ ที่ สนามฟุตบอลคาชิมะ ในคาชิมะ เมื่อวันที่ 3 พฤศจิกายน พ.ศ. 2561, ในขณะที่เลกสองจะเป็นเจ้าบ้านโดย เปอร์เซโปลิส ที่ สนามกีฬาอะซาดี ในเมือง เตหะราน เมื่อวันที่ 10 พฤศจิกายน พ.ศ. 2561. ทีมชนะเลิศจะได้สิทธิ์ในการเป็นตัวแทนของ เอเอฟซี ในการแข่งขัน ฟุตบอลชิงแชมป์สโมสรโลก 2018, และได้ผ่านเข้าสู่รอบก่อนรองชนะเลิศ.
คาชิมะ แอนต์เลอส์ ยัดเยียดความพ่ายแพ้ให้กับ เพร์สโพลีส 2–0 หลังรวมผลสองนัดส่งผลให้พวกเขาคว้าแชมป์เอเอฟซีแชมเปียนส์ลีกได้สำเร็จเป็นสมัยที่สอง.
มัตติ นือแกเนน
รองเท้าจัมป์บูท
มืลไฮม์
มืลไฮม์  หรือชื่อเต็มคือ มืลไฮม์อันแดร์รัวร์  ที่มีความหมายว่า "มืลไฮม์บนแม่น้ำรัวร์" เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ในพื้นที่ลุ่มแม่น้ำรัวร์ (Ruhr) ระหว่างดืสบวร์ค เอ็สเซิน โอเบอร์เฮาเซิน และราทิงเงิน เป็นที่ตั้งของบริษัทใหญ่ด้านอุตสาหกรรมอาหารหลายบริษัท
ยุงเคิร์ส ยู 52
ยุงเคิร์ส ยู 52  เป็นเครื่องบินขนส่งของเยอรมนีซึ่งผลิตขึ้นระหว่าง ค.ศ. 1931–1952 เริ่มแรกถูกออกแบบให้มีเครื่องยนต์เดี่ยว ก่อนที่ในที่สุดจะปรับเปรียบแบบจนมีสามเครื่องยนต์ เครื่องบินนี้ถูกใช้งานทั้งทางทหารและพลเรือนในคริสต์ทศวรรษ 1930 ถึง 1940 ทั้งเป็นเครื่องบินทิ้งระเบิดกลางและเครื่องบินลำเลียงของลุฟท์วัฟเฟอในช่วงสงครามโลกครั้งที่สอง และถูกใช้เป็นเครื่องบินพาณิชย์ใน 12 สายการบิน เช่น สวิสแอร์ ลุฟต์ฮันซา
เจ้าหญิงโซเฟีย เฮดวิกแห่งเดนมาร์ก
เจ้าหญิงโซเฟีย เฮดวิกแห่งเดนมาร์ก  ประสูติเมื่อวันที่ 28 สิงหาคม 2220 ณ โคเปนเฮเกน เดนมาร์ก ทรงเป็นพระราชธิดาพระองค์ที่ 3 และพระองค์เดียว ใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชขนิษฐา พระเจ้าเฟรเดอริกที่ 4 แห่งเดนมาร์ก เมื่อทรงเจริญพระชันษาขึ้น พระองค์ได้หมั้นจำนวน 3 ครั้ง โดยครั้งแรกกับ จอห์น จอร์จที่ 4 เจ้านครรัฐผู้คัดเลือกแห่งแซกโซนี ครั้งที่ 2 กับ จักรพรรดิโยเซฟที่ 1 แห่งจักรวรรดิโรมันอันศักดิ์สิทธิ์ และครั้งที่ 3 กับ พระเจ้าคาร์ลที่ 12 แห่งสวีเดน โดยสาเหตุที่พระองค์มิได้เสกสมรสทั้ง 3 ครั้งนั้นเพราะว่า พระคู่หมั้นพระองค์แรกนั้นต้องออกรบจนไม่มีเวลาดูแลเรื่องงาน พระคู่หมั้นพระองค์ที่ 2 นั้น ขอให้พระองค์เปลี่ยนมานับถือศาสนาคริสต์ นิกายโรมันคาทอลิก แต่พระองค์ไม่สามารถทำตามคำขอได้ ส่วนพระคู่หมั้นพระองค์ที่ 3 นั้น ไม่ต้องการอภิเษกสมรส พระองค์ทรงมิได้อภิเษกสมรสตลอดพระชนม์ชีพ เมื่อพระราชบิดาสวรรคต พระองค์จึงได้ย้ายไปประทับกับพระราชมารดา จนพระราชมารดาสวรรคตในปี 2257
เจ้าหญิงโซเฟีย เฮดวิกแห่งเดนมาร์ก ทรงเป็นจิตกรและนักเขียนหนังสือที่ยอดเยี่ยมในยุคนั้น นอกจากนั้นยังทรงมีความสนพระทัยในด้านดนตรี งานเครื่องประดับ งานปัก โดยพระนิพนธ์และงานของพระองค์ถูกเก็บไว้ในปราสาทโรเซินบอร์กตั้งแต่ปี 2278
เจ้าหญิงโซเฟีย เฮดวิกแห่งเดนมาร์ก สิ้นพระชนม์ลงเมื่อวันที่ 18 มีนาคม 2278 สิริพระชันษา 57 ปี
บ้านเค็ม
บ้านเค็ม (อักษรโรมัน: Ban Khem) เป็นหมู่บ้านในตำบลหัวทุ่ง อำเภอลอง จังหวัดแพร่ มีเนื้อที่ 4,500 ไร่ มีประชากรประมาณ 170 กว่าครัวเรือน
ในปี พ.ศ. 2400 ชาวบ้านนาหมาโก้งและบ้านดอนทราย ประมาณ 15 ครอบครัว มาทำไร่ในผืนดินแห่งนี้และต่อมาก็มีชาวบ้านเข้ามาทำไร่เรื่อย ๆ จึงได้ตั้งถิ่นฐานอยู่บริเวณนี้และมีจำนวนประชากรเพิ่มขึ้นจึงตั้งชื่อหมู่บ้านว่า บ้านหนองตีนแตก หลังจากนั้นได้เปลี่ยนมาเป็น บ้านหนองตีนตั่ง หลักจากนั้นอีก 20 กว่าปีต่อมาจึงเปลี่ยนชื่อหมู่บ้านเป็น บ้านเค็ม มีการสร้างวัดและโรงเรียนขึ้น ไม่นานต่อมาวัดและโรงเรียนก็ร้าง ในปี พ.ศ. 2507 มีประชากรประมาณ 80 กว่าครัวเรือน จึงสร้างวัดขึ้นมาใหม่ (วัดศรีดอนแก้ว) โดยย้ายไปอยู่ฝั่งตรงข้ามจากวัดเดิม (ที่ร้าง) ตั้งอยู่บนเนินเขาฝั่งตรงข้ามจนถึงปัจจุบัน ในปัจจุบัน บ้านเค็ม ตั้งอยู่ หมู่ที่ 5 ตำบลหัวทุ่ง อำเภอลอง จังหวัดแพร่ มีเนื้อที่ 4,500 ไร่ มีประชากรประมาณ 170 กว่าครัวเรือน
พื้นที่ส่วนใหญ่เป็นที่ราบลุ่มใกล้เชิงเขา เป็นที่ดอน ป่าโปร่ง ป่าเบญจพรรณ พื้นดินค่อนข้างขาดน้ำ ทิศเหนือติดกับเขตบ้านแม่จองไฟ ทิศใต้ติดต่อกับเขตบ้านแม่จอก ทิศตะวันออกติดกับเขตบ้านนาหลวง และ ทิศตะวันตกติดต่อกับเขตอำเภอแม่เมาะ (จังหวัดลำปาง) โดยมีภูเขาสูงกั้นเป็นแนวพรมแดน
หมายเหตุ เนื่องจากอ่างเก็บน้ำห้วยคอแลน มีอยู่ 2 แห่ง คือ "อ่างเก็บน้ำห้วยคอแลน (เก่า)" อยู่ในความดูแลของ บ้านไผ่ล้อม ดังนั้นจึงเรียกอ่างเก็บน้ำแห่งใหม่ว่า "อ่างเก็บน้ำห้วยคอแลน (ใหม่)" จะอยู่ในความดูแลของบ้านเค็ม
โรเดอโปร์ต
โรเดอโปร์ต  เป็นนครในเทศบาลมหานครโจฮันเนสเบิร์ก จังหวัดกาวเต็ง ประเทศแอฟริกาใต้ เดิมทีเป็นเทศบาลอิสระ จนได้มาเป็นส่วนหนึ่งของเทศบาลโจฮันเนสเบิร์กในช่วงปลายคริสต์ทศวรรษ 1990 พร้อมกับแรนด์เบิร์กและแซนด์ตัน สวนพฤกษศาสตร์ที่มีชื่อเสียงที่สุดของโจฮันเนสเบิร์กที่ชื่อ สวนพฤกษศาสตร์วอลเทอร์ซิซูลูแห่งชาติ (Walter Sisulu National Botanical Garden) ตั้งอยู่ในโรเดอโปร์ต
Roodepoort
หน่วยความมั่นคงกลาง
หน่วยความมั่นคงกลาง หรือ เอฟเอสบี  เป็นหน่วยข่าวกรองของรัฐบาลประเทศรัสเซีย โดยเป็นหน่วยที่ได้รับสืบทอดมาจากหน่วยสืบราชการลับของสหภาพโซเวียตคือ คณะกรรมการความมั่นคงแห่งรัฐ (KGB)
เกเกร์ตาร์ซูอาก
เกเกร์ตาร์ซูอาก (Qeqertarsuaq) เป็นท่าเรือและเมืองในเทศบาลเกเกร์ตาลิก ตั้งอยู่ชายฝั่งทิศใต้ของเกาะดิสโก ทางทิศตะวันตกของเกาะกรีนแลนด์ เมืองก่อตั้งในปี ค.ศ. 1773 เมืองมีมหาวิทยาลัยโคเปนเฮเกนหรือรู้จักในชื่อ สถานีอาร์กติก คำว่า "เกเกร์ตาร์ซูอาก" เป็นชื่อในภาษากะลาลลิซุตของเกาะดิสโกและยังใช้เป็นชื่อของเกาะต่าง ๆ อีกหลายเกาะในกรีนแลนด์ อย่าง อูเปอร์นาวิกและเกาะเฮอร์เบิร์ต
ในปี ค.ศ. 2013 เมืองมีประชากร 845 คน
การปฏิวัติเยอรมัน ค.ศ. 1918-1919
วัดศรีสุดารามวรวิหาร
สมัยสมเด็จพระนารายณ์มหาราช พระมหากษัตริย์พระองค์ที่ 27 แห่งกรุงศรีอยุธยาเป็นราชธานีขึ้นครองสิริราชสมบัติปี พ.ศ. 2199 แห่งราชวงศ์ปราสาททอง ในปี พ.ศ. 2229 ได้ส่ง พระวิสุทธสุนทร ต่อมาได้รับพระราชทานบรรดาศักดิ์เป็น เจ้าพระยาโกษาธิบดี (ปาน) ได้ไปเป็นราชทูตเจริญสัมพันธ์ไมตรีกับฝรั่งเศส เข้าเฝ้าพระเจ้าหลุยส์ ที่ 14 ณ พระราชวังแวร์ซายด์ ในการนี้อาจารย์ชีปะขาวได้ร่วมเดินทางไปด้วยซึ่งพระวิสุทธสุนทร ต่อมาได้รับพระราชทานบรรดาศักดิ์เป็นเจ้าพระยาโกษาธิบดี (ปาน) เป็นที่เคารพนับถือเพราะอาจารย์ชีปะขาวได้มีวิชาด้านไสยเวทย์และไสยศาสตร์ หลังจากกลับจากฝรั่งเศส เป็นปลายรัชสมัยแผ่นดินสมเด็จพระนารายณ์มหาราช พ.ศ 2230 สมเด็จพระนารายณ์มหาราชประชวรเสด็จสวรรคตปี พ.ศ. 2231 รวมครองสิริราชสมบัติได้ 32 ปี ต้นสมัยสมเด็จพระเพทราชา พระมหากษัตริย์ องค์ที่ 28 แห่งกรุงศรีอยุธยาพระอาจารย์ชีปะขาวได้บอกลา เจ้าพระยาโกษาธิบดี (ปาน) ให้บรรดาสานุศิษย์นำไปส่งที่คลองบางกอกน้อยได้พักอาศัยอยู่ที่ริมคลองบางกอกน้อย อยู่มาวันหนึ่งก็ได้หายตัวไปบรรดาสานุศิษย์ได้กลับไปเรียนให้เจ้าพระยาโกษาธิบดี (ปาน) ทราบเจ้าพระยาโกษาธิบดีจึงมอบทรัพย์สินจำนวนหนึ่งให้ไปสร้างวัด ให้ชื่อว่า วัดชีปะขาว เมื่อปี พ.ศ. 2232 ซึ่งปรากฏตามหลักฐานการสร้างวัดชีปะขาว ปลายรัชสมัยกรุงศรีอยุธยา เป็นต้นมา นับได้ว่าวัดชีปะขาวริมคลองบางกอกน้อยปัจจุบันคือ แขวงบางขุนนนท์ เขตบางกอกน้อย กรุงเทพมหานคร ได้สร้างโดยเจ้าพระยาโกษาธิบดี ตามประวัติ เจ้าพระยาโกษาธิบดี
ครั้นล่วงมาน้ำได้เซาะตลิ่งพังเข้ามาจนถึงหน้าพระอุโบสถ พระบาทสมเด็จพระจอมเกล้าเจ้าอยู่หัว รัชกาลที่ 4 จึงทรงพระกรุณาโปรดเกล้าฯ ให้เจ้าพระยาขุนมนตรีเป็นแม่กองสร้างพระอุโบสถขึ้นใหม่โดยเลื่อนขึ้นจากที่เดิม ทรงโปรดให้เจ้าพนักงานปักกำหนดเขตรอบโรงพระอุโบสถลงใหม่ใช้แทนวิสุงคามสีมาเดิม โดยให้มีความยาว 15 วา กว้าง 7 วา แล้วโปรดให้ลงเขื่อนหน้าวัด เพื่อป้องกันน้ำเซาะตลิ่งจนเป็นผลสำเร็จ ครั้นการทุกอย่างเสร็จเรียบร้อยแล้ว ได้พระราชทานนามวัดใหม่ว่า วัดศรีสุดาราม ยกขึ้นเป็นพระอารามหลวงชั้นตรี ชนิดวรวิหาร ทั้งนี้เพื่อเป็นอนุสรณ์ในสมเด็จเจ้าฟ้ากรมพระศรีสุดารักษ์ ซึ่งเป็นสมเด็จพระราชอัยยิกาเจ้าของพระองค์ ทรงสถาปนาพระราชทานไว้ตั้งแต่วันจันทร์ขึ้น 1 ค่ำ เดือน 12 ปีเถาะ นพศก พุทธศักราช 2410 เป็นปีที่ 15 ในรัชกาล (ปลายรัชกาล) ตามพระราชโองการพระราชทานวิสุงคามสีมา ซึ่งมีหลักฐานอยู่ในพระอุโบสถ (พระอุโบสถหลังเก่าปรากฏเป็นวิหาร อยู่หน้าพระอุโบสถปัจจุบัน)
ปูชนียวัตถุ ถาวรวัตถุและเสนาสนะต่างๆ.
เป็นอาคารขนาด 5 ห้อง กว้างยาวประมาณ 8x14 เมตร ด้านหุ้มกลองต่อเป็นเฉลียงกว้างประมาณ 4.2 เมตร หลังคาทำเป็นมุขลดหน้า-หลัง แต่ละมุขซ้อนกัน 3 ตับ ชายคาตับสุดท้ายตั้งทวยรับชายคา มีครื่องประกอบหลังคาแบบอย่างไทยประเพณี คือ ประดับช่อฟ้า ใบระกา หางหงส์ หน้าบันทำปูนปั้นปิดทองประดับกระจกรูปเทพพนม มีลายประกอบประเภทลายช่อก้านขดรูปตัวสัตว์หิมพานต์ ใต้หน้าบันไดไม่ทำปีกนกถือประดับสาหร่ายรวงผึ้งแต่กับต่อเป็นผนังลงมาจรดกับเสาเฉลียง ซึ่งเป็นเสาสี่เหลี่ยมที่ไม่ทำบัวหัวเสาและบัวเชิงเสาประดับทำเพียงหน้ากำแพงกรุหลังกระเบื้องเคลือบสีด้านโดยรอบมีบันไดขึ้นทางด้านข้างทั้งสองข้างปลายพนัสบันไดทำหัวเม็ดทรงมัณฑ์ ฐานรับพระอุโบสถเป็นแบบฐานสิงห์บัวลูกแก้ว ตัวพระอุโบสถทำประตูทางเข้าด้านกลองด้านละ 2 ช่องแต่ละช่องทำซุ้มประตูทรงบันแถลง เช่นเดียวกับหน้าต่างหน้าบันไดบันแถลงรูปเทพพนมอยู่กลางลายเครือเถา สำหรับภายในพระอุโบสถตอนท้ายอาคารมีพระพุทธรูปประทับนั่งขัดสมาธิปางพิจารณาชราธรรม เป็นประธานพระหัตถ์ซ้ายขวาวางลงบนพระชานุแต่ละข้างเบื้องหน้า มีพระสาวกนั่งพนมมือเรียงรายรวม 8 องค์ส่วนผนังนั้นปัจจุบันเขียนภาพแนวสมัยใหม่มีรูปซุ้มเรือนแก้วหลังพระประธานตอนบนเป็นภาพเทวดาเหาะ
เดิมใช้เป็นพระอุโบสถหลังเก่าต่อมาดัดแปลงเป็นพระวิหาร มีลักษณะเป็นแปดเหลี่ยมเป็นอาคารทรงไทย ก่ออิฐถือปูนขนาดกว้าง 5.06 เมตร ยาว 7.23 เมตร หลังคาไม่มีช่อฟ้า ใบระกาบริเวณหน้าบันด้านหน้าตัวอาคารเป็นลายปูนปั้นรูปปิ่นบนพานสองชั้น พระวิหารหลังนี้ตั้งอยู่บริเวณด้านหน้าของพระอุโบสถ ปัจจุบันเดิมเคยใช้เป็นพระอุโบสถมาก่อนที่จะมีการสร้างพระอุโบสถหลังใหม่ พระบาทสมเด็จพระมหาสมณเจ้า กรมพระยาวชิรญาณวโรรส โปรดให้สร้างขึ้นแทนพระวิหารหลังเดิมที่รื้อถอนออกไป ภายในพระวิหารเป็นที่ประดิษฐานพระพุทธรูปปางมารวิชัย และพระพุทธรูปทรงเครื่องที่มีลักษณะพุทธศิลป์แบบรัตนโกสินทร์ตอนต้นหลายองค์
เดิมสร้างเป็นอาคารไม้ทรงไทยขนาดกว้าง 14 เมตร ยาว 27 เมตร ใต้ถุนเตี้ยมีบันไดทางขึ้นเพียง 3 ขั้น หลังคามุงกระเบื้อง ประดับช่อฟ้า ใบระกา และหางหงส์ บานประตูหน้าต่างมีภาพจิตรกรรมรูปทวารบาล แบบศิลปะจีนปรากฏอยู่สันนิษฐานว่าสร้างมาตั้งแต่ครั้งสมัยอยุธยา แต่เดิมใช้เป็นที่เรียนหนังสือไทยของกุลบุตรกุลธิดาทั่วไป ต่อมาได้มีการต่อเติมบริเวณด้านล่างด้วยการยกพื้นอาคารให้สูงขึ้นแล้วก่อผนังคอนกรีตเพื่อดัดแปลงเป็นห้องประชุม และใช้เป็นศาลาเอนกประสงค์ของวัดปัจจุบันศาลาการเปรียญจึงมีลักษณะเป็นอาคารครึ่งปูนครึ่งไม้
ตำหนักแดง.
วิหารพระศรีอาริย์ (หอไตร).
เป็นอาคารทรงไทยก่ออิฐถือปูนมีขนาดกว้าง 5.10 เมตร ยาว 8.80 เมต รหลังคาไม่มีช่อฟ้าใบระกาหางหงส์ หน้าบันทางด้านหน้าและด้านหลังของวิหารเป็นลายปูนปั้นรูปดอกพุดตาน มีประตูทางเข้าเพียงด้านเดียวที่บานประตูทั้ง 2 บาน มีภาพเขียนรูปทวารบาลปรากฏอยู่ ภายในวิหารประดิษฐานองค์พระศรีอริย์ หล่อด้วยทองสำริดขนาดหน้าตัก 2 ศอก ประทับนั่งขัดสมาธิราบ พระหัตถ์ขวาวางบนพระเพลา พระหัตถ์ซ้ายถือพัด ซึ่งมีลักษณะขายตาลปัตรแต่มีด้ามจับสั้น บริเวณผนังภายในวิหารมีจิตรกรรมฝาผนังเล่าเรื่องพุทธประวัติตอนพระพุทธเจ้าผจญมาร และจิตรกรรมประเพณี 12 เดือน
วิหารสมเด็จพระพุฒาจารย์ โต พรหมรังสี.
เป็นอาคารทรงไทยก่ออิฐถือปูนหลังคาประดับช่อฟ้าใบระกาหางหงส์ ตั้งอยู่บริเวณด้านข้างทางทิศใต้ของพระอุโบสถ สันนิษฐานกันว่าสร้างขึ้นพร้อมกับวิหารพระศรีอาริย์ ด้านหน้าของวิหารมีประตูทางเข้าอยู่ 2 ทาง ด้านซ้ายกับด้านขวาภายในวิหารมีรูปหล่อโลหะสำริดของสมเด็จพระพุฒาจารย์ (โต พรหมรังสี) ขนาดหน้าตัก 29 นิ้ว ประดิษฐานบนฐานสี่เหลี่ยมติดผนังด้านในของวิหาร
สมเด็จพระพุฒาจารย์ โตพรหมรังสี องค์ใหญ่.
สร้างขึ้นเพื่อเป็นรูปจำลองเท่าขนาดจริงเพื่อเป็นต้นแบบในการหล่อโลหะสร้างรูปหล่อสมเด็จพระพุฒาจารย์ (โต พรหมรังสี) องค์ใหญ่ที่สุดในโลกสำหรับนำไปประดิษฐานที่ วัดโนนกุ่ม อำเภอสีคิ้ว จังหวัดนครราชสีมา เพื่อดำเนินการสร้างโดย สรพงษ์ ชาตรี ศิลปินนักแสดง ที่มีจิตศรัทธาจะสร้างเป็นอนุสรณ์สถาน สมเด็จพระพุฒาจารย์ (โต พรหมรังสี) รูปจำลองนี้ทำด้วยโฟมเป็นวัสดุหลักในลักษณะการนั่งสมาธิภาวนา มือทั้งสองข้างยกขึ้นระดับอกในลักษณะกำมืออย่างหลวมๆ มีขนาดหน้าตักกว้าง 8.1 เมตร สูง 13 เมตร ทาทับด้วยสีทองทั้งองค์เมื่อสร้างรูปหล่อโลหะเสร็จแล้วจึงมีการทำลายรูปจำลองต้นแบบองค์นี้ทิ้ง พระเทพประสิทธิมนต์ (พระราชพิพัฒน์โกศล ในขณะนั้น) เจ้าอาวาสวัดเห็นว่าไม่เป็นการสมควรจึงได้ขอรูปต้นแบบองค์นี้ไว้ ให้พุทธศาสนิกชนได้เคารพบูชาปัจจุบันรูปจำลองต้นแบบสมเด็จพระพุฒาจารย์ (โต พรหมรังสี) สร้างประดิษฐานอยู่บริเวณลานวัดใกล้ๆกับศาลาการเปรียญ
พระราชานุสาวรีย์ สมเด็จเจ้าฟ้ากรมพระศรีสุดารักษ์.
องค์บูรณะปฏิสังขรณ์พระอารามพระราชานุสาวรีย์ หล่อด้วยโลหะเป็นพระรูป สมเด็จเจ้าฟ้ากรมพระศรีสุดารักษ์ ขนาด 2 เท่า ของพระองค์จริงประทับบนพระเก้าอี้ ฉลองพระองค์ด้วยผ้าฝ้ายกลายทองห่มสไบเฉียงปักด้วยผ้าปัก พระหัตถ์ทั้งสองข้างวางบนพระเพลา ข้างพระหัตถ์ทางด้านขวามีโต๊ะสำหรับวางเครื่องพาน พระศรีพระราชานุสาวรีย์ ประดิษฐานอยู่บนฐานสี่เหลี่ยมบริเวณฝั่งตรงข้ามถนนด้านข้างของพระอุโบสถทางทิศเหนือใกล้ๆกับวิหารพระศรีอาริย์
อนุสาวรีย์สุนทรภู่.
สร้างขึ้นเป็นอนุสรณ์สถานแก่พระสุนทรโวหาร (ภู่) กวีเอกแห่งแผ่นดินสยามและกวีเอกของโลก ซึ่งได้เคยมาศึกษาเล่าเรียนเขียนอ่านอยู่ที่วัดนี้เมื่อครั้งยังเยาว์วัย จึงสร้างเป็นรูปหล่อโลหะสุนทรภู่ตอนเป็นเด็กขนาด 2 เท่า ของตัวจริงในลักษณะเด็กชายสมัยโบราณไว้จุกนั่งพับเพียบหันหน้าไปทางคลองบางกอกน้อย ในมือถือกระดานชนวนอีกข้างหนึ่งถือดินสอ รูปหล่อดังกล่าวตั้งอยู่บนฐานสี่เหลี่ยมสูง 2.50 เมตร ซึ่งจะอยู่ด้านหลังของลูกสมเด็จพระพุฒาจารย์ (โต พรหมรังสี) องค์ใหญ่
ศาลาวิจิตร รัตนศิริวิไลย.
สร้างขึ้นเพื่อเฉลิมพระเกียรติ พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ เป็นที่ประดิษฐานพระพุทธรูปประจำพระชนมวาร